Diari Oficial de la Generalitat Valenciana


Sumari del DOGV 4162, del 07-01-2002 (2001/12282)

RESOLUCIÓ d'11 de desembre de 2001, de la subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la relació d'entitats locals adherides al conveni marc de col·laboració entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4162

Data del DOGV
:   07-01-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/12042


Data del document
:   11-12-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * empresa
    * envasament
    * reciclatge de residus
    * cooperació administrativa
    * administració local

RESOLUCIÓ d'11 de desembre de 2001, de la subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la relació d'entitats locals adherides al conveni marc de col·laboració entre la Generalitat Valenciana, a través de la Conselleria de Medi Ambient, i l'entitat Ecoembalajes España, SA. [2001/12400]
  
El dia 6 d'abril de 2000 es va subscriure un conveni marc de col·laboració entre la Generalitat Valenciana, a través de la conselleria de Medi Ambient, i l'entitat Ecoembalajes España, SA, la finalitat del qual és garantir, en l'àmbit de la Comunitat Valenciana, el compliment de la Llei 11/1997, de 24 d'abril, d'Envasos, i el seu reglament de desplegament aprovat pel Reial Decret 782/1998, de 30 d'abril, i també possibilitar la participació dels ens locals en el sistema integrat de gestió d'envasos autoritzat per Ecoembalajes, SA.
  
La clàusula cinquena del conveni marc preveu la participació voluntària de les entitats locals formalitzada mitjançant la subscripció d'un protocol d'adhesió, signat en exemplar triplicat, segons el model que s'inclou com a annex al conveni marc; un dels exemplars del protocol signat quedarà adjunt al conveni marc i en formarà part integrant a tots els efectes.
  
Aquest protocol recull dues possibilitats d'adhesió:
  
- Adhesió total: envasos lleugers i paper/cartró
  
- Adhesió parcial: paper/cartró
  
Mitjançant la Resolució de 18 d'octubre de 2001, del conseller de Medi Ambient, s'accepten els protocols d'adhesió subscrits per determinades entitats locals al conveni marc de referència; per això, i en compliment del que estableix l'article 3.4 del Decret 20/1993, de 8 de febrer, del Govern Valencià, procedeix la publicació al Diari Oficial de la Generalitat Valenciana, com a annex a aquesta resolució, de la relació de les entitats locals que han subscrit el protocol d'adhesió que s'especifica a la clàusula cinquena del conveni marc, amb les particularitats corresponents de cadascuna d'elles, tal i com consta a la resolució del conseller de Medi Ambient, com també el número corresponent d'inscripció en el Registre de Convenis assignat.